ประกาศจังหวัดสกลนครประกาศจังหวัดสกลนครเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุหรือวัตถุอื่นใดที่คล้ายคลึงกับพลุ ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชนและประชาชนจากการจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙จังหวัดสกลนครจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดพลุหรือวัตถุอื่นใดที่คล้ายคลึงกับพลุ ขึ้นไปสู่อากาศดังนี้๑.พลุ หมายถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วมีเสียงระเบิดดังคล้ายเสียงปืนโดยอนุโลมเรียกดอกไม้เพลิงอย่างอื่นที่จุดมีเสียงระเบิดดังเช่นนั้นว่าพลุ๒.ห้ามมิให้ผู้ใดจุดและปล่อยหรือกระทำการอย่างใด เพื่อให้พลุ หรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้หรือได้รับการยกเว้นตามประกาศนี้๓.กำหนดระยะเวลาในการจุดและปล่อย๓.๑ให้กระทำได้ในงานพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา ๕ธันวามหาราช และ ๑๒ สิงหามหาราชินี หรืองานเฉลิมพระเกียรติของพระบรมวงศานุวงศ์๓.๒ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเวลา ๑๙.๐๐ นาฬิกา ถึงเวลา ๒๔.๐๐ นาฬิกา๓.๓ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปีโดยให้จุดและปล่อยในช่วงเวลา ๑๙.๐๐ นาฬิกา ถึงเวลา ๐๑.๐๐ นาฬิกาของวันที่ ๑ มกราคมของทุกปี๓.๔ให้กระทำได้ในงานเทศกาลงานวัฒนธรรมประเพณีและงานรื่นเริงที่มีการจัดขึ้นเป็นประจำทุกปี๔.ชนิด ขนาด และจำนวน๔.๑ห้ามจุดพลุทุกชนิดที่มีขนาดเส้นผ่าศูนย์กลางของท่อเกิน ๕ นิ้วเว้นแต่พลุน้ำตกสายธารหรือพลุแผงอักษร๔.๒จำนวนในการจุดและปล่อยพลุหรือวัตถุอื่นใดที่คล้ายคลึงกับพลุขึ้นไปสู่อากาศให้มีจำนวนตามความเหมาะสมของแต่ละงานหรือแต่ละพื้นที่เป็นกรณีๆ ไป ทั้งนี้อยู่ในดุลยพินิจของนายอำเภอแห่งท้องที่พิจารณา๕.สถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกับพลุขึ้นไปสู่อากาศ๕.๑พื้นที่เฝ้าระวังพิเศษระดับ ๑ (พื้นที่สีแดง) คือบริเวณแนวขึ้น - ลงสนามบินที่อยู่ห่างจากทางขึ้น - ลงของเครื่องบินข้างละ ๔.๖ กิโลเมตรซึ่งเป็นเขตปลอดภัยในการเดินอากาศยานสกลนครตามประกาศกระทรวงคมนาคม เรื่องกำหนดเขตบริเวณใกล้เคียงสนามบินบ้านค่าย (จังหวัดสกลนคร) ในท้องที่อำเภอกุสุมาลย์กิ่งอำเภอโพนนาแก้ว และอำเภอเมืองสกลนคร จังหวัดสกลนคร เป็นเขตปลอดภัยในการเดินอากาศพ.ศ. ๒๕๓๗ ลงวันที่ ๒๓ สิงหาคม ๒๕๓๗ห้ามมีการจุดและปล่อยโดยเด็ดขาดตามแนบท้ายประกาศฉบับนี้แต่หากมีความจำเป็นต่อการจัดกิจกรรมที่ไม่อาจหลีกเลี่ยงได้จะต้องขออนุญาตต่อนายอำเภอท้องที่และประสานงานเวลากับหอบังคับการบินสกลนคร๕.๒สถานที่จุดและปล่อยพลุให้กระทำได้ในสถานที่ราชการ หน่วยงานของรัฐเอกชนสถานที่อื่นใดที่เป็นที่สาธารณะ ตามที่นายอำเภอแห่งท้องที่พิจารณาอนุญาต๕.๓สถานที่จุดและปล่อยพลุต้องไม่อยู่บริเวณใกล้เคียงกับสถานีบริการน้ำมันโรงพยาบาลในระยะ ๕๐๐ เมตร๖.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ห้ามผู้ใดจำหน่ายพลุในวัด โรงเรียน ทางสาธารณะ ที่สาธารณะหรือในสถานที่ที่ไม่ได้รับอนุญาตให้ค้าซึ่งดอกไม้เพลิง๖.๒พลุที่นำมาจุดและปล่อยต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ป.๒) หรือได้รับอนุญาตให้ทำ หรือค้าซึ่งดอกไม้เพลิง(ป.๕)๖.๓ให้ผู้รับอนุญาตจัดให้มีผู้ประสานงานการจุดและปล่อยพลุหรือวัตถุอื่นที่คล้ายคลึงกันที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งหอบังคับการบินสกลนครก่อนการจุดและปล่อยในวันเวลาที่ได้รับอนุญาตและให้เฝ้าติดตามการติดต่อจากหอบังคับการบินสกลนครตลอดเวลาที่จุดและปล่อยพร้อมทั้งแจ้งให้หอบังคับการบินสกลนครทราบเมื่อเสร็จสิ้นการจุดและปล่อย๗.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้ หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙๘.ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชนหรือประชาชน๙.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๓สิงหาคม พ.ศ. ๒๕๕๙อดิศักดิ์ เทพอาสน์ผู้ว่าราชการจังหวัดสกลนคร[เอกสารแนบท้าย]๑. พื้นที่ตำบลปลอดภัยในการเดินอากาศณ สนามบินบ้านค่าย จังหวัดสกลนคร แนบท้ายประกาศจังหวัดสกลนคร เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุหรือวัตถุอื่นใดที่คล้ายคลึงกับพลุ ขึ้นไปสู่อากาศ พ.ศ. ๒๕๕๙๒. แผนที่แนบท้ายประกาศจังหวัดสกลนครเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุหรือวัตถุอื่นใดที่คล้ายคลึงกับพลุ ขึ้นไปสู่อากาศ พ.ศ. ๒๕๕๙(ดูข้อมูลจากภาพกฎหมาย)วิศนี/ปริยานุช/จัดทำ๑๔ กันยายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๐ ง/หน้า ๕๐/๘ กันยายน ๒๕๕๙